Document ID: 32002D0262

Euroopan parlamentin päätös,
tehty 14 päivänä maaliskuuta 2002,
oikeusasiamiehen ohjesäännöistä ja hänen tehtäviensä hoitamista koskevista yleisistä ehdoista tehdyn päätöksen 94/262/EHTY, EY, Euratom muuttamisesta
(2002/262/EY, EHTY, Euratom)
EUROOPAN PARLAMENTTI, joka
ottaa huomioon Euroopan yhteisön perustamissopimuksen ja erityisesti sen 195 artiklan 4 kohdan,
ottaa huomioon Euroopan hiili- ja teräsyhteisön perustamissopimuksen ja erityisesti sen 20 D artiklan 4 kohdan,
ottaa huomioon Euroopan atomienergiayhteisön perustamissopimuksen ja erityisesti sen 107 D artiklan 4 kohdan,
ottaa huomioon oikeusasiamiehen ohjesääntöä ja hänen tehtäviensä hoitamista koskevista yleisistä ehdoista 9 päivänä maaliskuuta 1994 tehdyn päätöksen muuttamisesta 17 päivänä marraskuuta 2000 annetun Euroopan parlamentin päätöslauselman(1),
ottaa huomioon komission lausunnon,
saatuaan neuvoston hyväksynnän,
katsoo seuraavaa:
(1) 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen(2) 22 artiklan 5 kohdan nojalla oikeusasiamies rinnastetaan tätä asetusta sovellettaessa yhteisöjen toimielimiin.
(2) Neuvoston asetuksessa (EY, EHTY, Euratom) N:o 2673/1999 varainhoitoasetuksen muuttamisesta Euroopan unionin yleiseen talousarvioon luodaan erillinen pääluokka oikeusasiamiestä varten ja muutetaan varainhoitoasetuksen säännöksiä tältä osin.
(3) On siten tarpeen muuttaa Euroopan parlamentin päätöstä 94/262/EHTY, EY, Euratom, tehty 9 päivänä maaliskuuta 1994 oikeusasiamiehen ohjesäännöstä ja hänen tehtäviensä hoitamista koskevista yleisistä ehdoista(3), sillä sen mukaan oikeusasiamiehen talousarvio on Euroopan yhteisöjen yleisen talousarvion pääluokan I (parlamentti) liitteenä.
(4) Tämän vuoksi on syytä poistaa kyseisen päätöksen 12 ja 16 artikla,
ON PÄÄTTÄNYT SEURAAVAA:
1 artikla
Päätöksen 94/262/EHTY, EY, Euratom 12 ja 16 artikla poistetaan.
2 artikla
Tämä päätös julkaistaan Euroopan yhteisöjen virallisessa lehdessä.
3 artikla
Tämä päätös tulee voimaan päivänä, jona se julkaistaan.
Sitä sovelletaan 1 päivästä tammikuuta 2000 alkaen.
Tehty Strasbourgissa 14 päivänä maaliskuuta 2002.

Labels: 10
9
11
15